अकेलापन हमें उस अवस्था में ले जाने में मददगार है, जिसमें हम धीरे-धीरे अपनी भावनाओं को समझते हैं। विचारक ज्यां पाल सात्र्र अकेलेपन को जिंदगी से जोड़कर देखते हैं। वह कहते हैं, एकाकीपन व ब्रह्मांड की शून्यता के साथ सार्थकता पाने की मानव चेतना की इच्छा के बीच के विरोधाभास के कारण अकेलापन मानवीय स्थिति का मौलिक अंग है। सरल शब्दों में कहें, तो यह जिंदगी से जुड़ा है। इसलिए जरूरी है कि इसे समझा जाए। इसे अपने ऊपर हावी नहीं होने दिया जाए। यह देय की भूमिका में रहे, इसके लिए एकांत में डूबने और फिर उससे बाहर निकलने की कला सीखनी होगी।